ન્યુઝીલેન્ડ વિરૃધ રમાયેલી મેચ દરમિયાન પાકિસ્તાનના કપ્તાન શાહિદ આફ્રીદી પોતાના આપેલા નિવેદન પર ફસાઈ ગયા છે . મેચ પહેલા ટોસ દરમિયાન શાહિદ આફ્રીદીએ કાશ્મીરને લઇને એક નિવેદન આપ્યું હતું . જેને કારણે તે સોશિયલ મીડિયા પર લોકોના નિશાને આવી ગયા છે . શાહિદ આફ્રીદીએ ટોસ સમયે કહ્યું હતું કે કાશ્મીરથી ઘણા લોકો તેમને સમર્થન આપવા આવ્યા છે . એટલું જ નહી પરંતુ શાહિદ આફ્રીદીએ કહ્યું કે હું બધા જ લોકોનો આભાર માનું છુ , જે લોકો ઈડન ગાર્ડનના મેદાનમાં અમારી ટીમને સમર્થન કરવા માટે આવ્યા હતા . શાહિદ આફ્રીદીએ આ નિવેદન ત્યારે આપ્યું હતું જયારે રમીઝ રાજાએ તેને પૂછ્યું હતું કે " તમને લાગે છે કે ભારતમાં તમને સારું સમર્થન મળી રહ્યું છે " આ પહેલા પણ શાહિદ આફ્રીદી વિવાદોમાં આવી ચુક્યા છે , જયારે તેમને એવું કહ્યું હતું કે પાકિસ્તાન કરતા પણ વધારે પ્રેમ તેમને ભારતમાં મળી રહ્યો છે . શાહિદ આફ્રીદીના આ નિવેદનની પાકિસ્તાન માં ખુબ જ ટીકા કરવામાં આવી હતી . ન્યુઝીલેન્ડ વિરૃધ રમાયેલી મેચમાં પાકિસ્તાનને હારનો સામનો કરવો પડ્યો છે . આ હારથી તેમનો ટી20 વર્લ્ડકપ માં આગળ વધવાનું સપનું લગભગ અસંભવ છે .